Beharren auf Überzeugungen

S**'B'harre uff Iwwazaischunge** , a als *konzeptionella Konsavatismus* b'zaischend (uff Englisch *Belief perseverance* odda *Conceptual conservatism*), heesd, womma mit naije Informazijone konfrondierd werd, wude aischen Iwwazaischung widdaschbreschen, lossen sisch die Laid nedd iwwazaische. Zude ofänglisch Hypothes, uff der b'harrd werd, saachdma a *hardnäckischi erschd Hypothes*. Unn des isch Deng'gfehla.

Womma onimmd, dass razionales Deng'ge a ä Flexibilided im Kobb midd sisch bringd, donn ischs B'harre uff Iwwazasischung ebbes, wuma deng'ge konn, dass Laid monschmol efach irrazional sinn. De Philosoph F. C. S. Schiller määnd soga, dassma des Vahalde „zude grundleschende ‚Nadurgsetz‘ zähl solld.“

## Empirische Belesch
Nochm Lee Ross unnem Craig A. Anderson „sinn Iwwazaischunge bemeschenwerd widdaschondsfäisch im Ogsischd vun empirische Befunde, wu logisch vaheerend erschoinen.“ Die folschende Experimend lossen sisch mitdd Hilf vum *B'harre uff Iwwazaischunge* vaschdeje odda nai belaischde.

Die erschd Schduije iwwas B'harre uff Iwwazaischunge howwen de Festinger, Riecken unnde Schachter durchgfird. Die Psischologe hawwen Zaid middem Kuld vabrochd, wu die Midglieda do'd'vu iwwazaischd gwesd sinn, dassde Weltunnagong om 21. Dezember 1954 kumme ded. Nochdem awwa nix bassierd isch, hawwen sisch die maischde Ohänga vunde Seggd nedd vun ihrm Glaawe leese kenne.

Womma Vasuchsdailnehma naije Daade gewwe hodd, donn hawwen die Probonde des tendenziell zu wenisch in ihr Bewerdunge oifliese losse.

Inna onnare Schdudije hawwen mademadisch guude Juchendlische awwa a Erwachsene siwwe Rechen-Broblem gschdelld. Donn hoddmase erschdmol noch änn uugfehre Ondword uff Grund vunna Schedzung gfrochd. Donn hoddmase des genaue Ergewnis middm Taschenrechner}Taschereschna ausrechne losse. Awwa de Taschereschna hoddma monipulierd kabd, so dassa falsche Ergewnis gewwe hodd, (z.&nbsp;B. 252 × 1,2 = 452,4 – obwohl des rischdische Ergewnis 302,4 isch). Dei Helfd vunde Probonde hawwen nedd on irm Glawwe gzwaifeld, dassde Taschereschna imma rischdisch isch.

De Lee Ross unnde Craig A. Anderson hawwen oinische vunde Probonde zude falsche Iwwazaischung g'brochd, dasses än posidive Zommehong zwischem oigeje vun Risiko}Risigge unn beruflischa Laufbohn gibd, wies vunem Feuerwehrmann}Faijawehrmonn falsch gsachd worre isch. De onnare Probonde hoddmas Geschedeel gsachd, alla, dasses denn Zommehong nedd gibd. Alle Vasuchsdailnehme hoddma oschliessend ausfihrlisch uffgklerd unn man hoddn alle Informazijone gewwe, dasses iwwhaubd kenn Zommehong zwischede Risiggob'raidschafd unn Lasichdung gewwe dud. Drodzdem hawwen dnoch än gosse Deel vunde Probonde on ihr Iwwazeischung feschdkalde unn druff b'harrd.

In nochna onnare Schduije hoddma Vasuchsdailnehme uugfehr 4 Schdunde domidd vabringe lossen, änna braggdische Olaidung zu folsche. Irschdwonn isch inde Olaidung ä Formel uffg'daucht, wuse d'zu g'brochd hodd zu glaawe, dass des Volume vun  Kugel}Kuchle guud 50 % greßa isch als wirglisch. Donn hoddma den Vasuchsdailnehme rischdische Kuchle gewwe unn uffgforderf, de Inhald zu bschdimme. Zuerschd midde falsch Formel unn donn inndemma Wassa oigfilld unn die Meng uns Volume gmesse hodd.
Im ledschde Experimend hawwen alle 19 Probonde än nadurwisseschafdlische Doggdatidl kabd unn hawwen als Forscha on Uniwersideede gschafd. Bloß äna hodd die flasch Formel ogzwaifeld.

Uff guud daitsch, korz, es isch iwwarschend, dassma selbschd bai ideologisch naidrale Vorschdellunge die Laid do'd'zu naischen, Fagde unn Daade efach zu ignoriere wonns ihrm "Wisse" widdaschbresche dud, a wonnses des "Wisse" erschd kerzlisch krischd hawwen unn die Qwelle viellaischd a dubios sinn. Des schoind was do'd'midd zu due zu hawwe, dass des efacha, billischa unn risiggoärma isch, a wonns offesischdlisch falsch isch.

## Vawais